**Ki jelentkezhet?**

* A PPKE JÁK-on aktív státuszú, nappali képzésben részt vevő hallgatók.

**Mit kötelező csatolni?**

* a jelentkező személyi igazolványának és lakcímkártyájának másolatát
* önkormányzati (hatósági) igazolást az egy háztartásban élőkről
* elsőéves hallgatók esetében a felvételről szóló határozat másolatát
* az egy háztartásban élő szülők/eltartók munkáltatói illetve jövedelemigazolását
* a II. részben a „Megfelelő válasz bekarikázandó” táblázatban szereplő tények közül bármelyikre adott igen válasz esetén a tényt igazoló dokumentum másolatát (FONTOS: minden állítást igazolni szükséges)
* közéleti tevékenység esetén az ezt igazoló, szervezet vezetője által kibocsátott dokumentumot vagy másolatát

**Hogyan szükséges a jelentkezési lapot beadni?**

* a mellékletek úgy rögzítsék a formanyomtatványhoz, hogy az ne eshessen szét
* a határidő lejárta után benyújtott jelentkezéseket nem áll módunkban elfogadni
* a hiányosan benyújtott jelentkezések esetében a rendelkezésre álló adatok alapján döntünk, hiánypótlásra senkit nem hívunk fel!

**Hogyan történik az elbírálás?**

* a kért és feltüntetett adatok alapján felállítunk egy sorrendet
* a rangsor alapján feltöltjük a rendelkezésre álló helyeket
* a felvételt nem nyert hallgatók számára várólista készül

**Hogyan működik a várólista?**

A lista október végéig érvényes. A felvétel visszamondása vagy üres hely esetén a lista alapján értesítjük a jelentkezőket. Október után az esetleges újabb helyekről a Diákjóléti Bizottság weboldalán, vagy a pazmany.kollegium@gmail.com e-mail címen tájékozódhatnak a hallgatók.

**Mikor és hol lehet leadni a jelentkezési lapot?**

A jelentkezési lapot félfogadási időben (hétfőtől péntekig 9-12 óráig) a Kari Titkárságon (Szentkirályi út 28.; földszint a porta mellett) lehet leadni **VAGY** postán ajánlott levélként elküldeni (PPKE JÁK Diákjóléti Bizottság, 1088 Budapest, Szentkirályi út 28. „Kollégium” jelige.)

**Benyújtási és postára adási határidő: 2017. augusztus 11. (péntek)**

Ezt követően a Diákjóléti Bizottság és a Kari Titkárság sem fogad el jelentkezést!

**Milyen módon értesülnek a hallgatók az elbírálásról?**

A felvételt nyert hallgatók névsorát 2017. augusztus 23-án lehet megnézni a Diákjóléti Bizottság honlapján (<https://jak.ppke.hu/karunkrol/adminisztracio/bizottsagok/diakjoleti-bizottsag>) továbbá a felvételt nyert hallgatókat e-mailben is értesítjük, valamint tájékoztatjuk a beköltözés idejéről és módjáról.

Jelentkezésre nem jogosult a hallgató:

* ha korábban hamis adatot közölt
* ha nincs hallgatói jogviszonya
* ha a kollégiumi díjtartozást a megadott határidőig nem fizette meg

**Fellebbezésre nincs lehetőség!**

* felvétel visszamondása esetén, a várólistán következő kerül felvételre.

**A kollégiumról:**

* 1074 Budapest, Csengery utca 11.
* Információ: [www.dbchostel.com](http://www.dbchostel.com)
* a kollégiumi díj várható mértéke: államilag támogatott/állami ösztöndíjas hallgatók esetén: 29.900 Ft/hó; önköltséges/költségtérítéses hallgatók esetén: 39.900 Ft/hó.

**A kérvényező eltartói közösségében az egy főre jutó havi nettó jövedelem számítása:** Az eltartói közösségben (egy lakcímen élők) nettó bevételeinek az összege osztva az eltartói közösségben (egy lakcímen élők) élők számával. A számításban alkalmazott bevételeket jövedelemigazolással kell alátámasztani valamint az egy eltartói közösségben élők számának összhangban kell lennie az önkormányzati (hatósági) igazoláson feltüntetettek számával. A családi pótlék nem számít bele az egy eltartói közösségben élők bevételébe, így azt nem kell feltüntetni az adatlapon!

**Jövedelem igazolásként elfogadható:**

* havonta, rendszeresen mérhető jövedelem esetén a munkáltató által kiadott kereseti igazolás
* egyéni vállalkozó esetén: NAV-os igazolás az előző évi jövedelemről
* GYES/GYED esetén: igazolása a folyósításról szóló szelvény másolatával történik
* munkanélküliség esetén: 2 hónapnál nem régebbi jelenleg is aktív munkanélküli/álláskereső/pályakezdő státuszról valamint a munkanélküli segélyről/álláskeresői járadékról szóló igazolás
* öregségi nyugdíj esetén: a jelentkezés évére esedékes igazolás, melyet a nyugdíjfolyósító állít ki VAGY az utolsó 3 hónap nyugdíjszelvényének másolata
* őstermelő: őstermelői igazolás (600.000Ft felett NAV-os igazolás az előző évi jövedelemről)

**Felmerülő kérdésük esetén a Hallgatói Önkormányzat áll szíves rendelkezésükre a** **pazmany.kollegium@gmail.com** **e-mail címen!**